приятели, роднини или познати;
 —
 обръщането към публична служба по заетостта;
 —
 обръщането към частна агенция по заетостта;
 —
 преминаването на тест, интервю или изпит като част от процес по набиране на служители; както и
 —
 извършването на подготовка за започване на стопанска дейност.
 Следва да се счита, че сезонните работници, които не са упражнявали труд през референтната седмица (извън сезона), но които очакват да се върнат на сезонното си работно място, „са намерили работа“.
 (12)
 „лица извън работната сила“ включват лица, които са попадали в една от следните категории:
 а)
 лица на възраст под 15 години (в навършени години в края на референтната седмица);
 б)
 лица на възраст над 89 години (в навършени години в края на референтната седмица); или
 в)
 лица на възраст между 15 и 89 години (в навършени години в края на референтната седмица), които през референтната седмица не са наети, нито безработни, съгласно предвидените в точки 10 и 11 определения за наето и безработно лице.
 Член 3
 Описание на променливите
 1. Описанието и техническият формат на променливите с тримесечна, годишна, двугодишна и осемгодишна периодичност по подробната тема „Положението на мигрантите и техните преки потомци на пазара на труда“, кодирането, което трябва да бъде използвано за предаването на данни, и променливите, които трябва да бъдат включвани в минималния набор от променливи, са посочени в приложение I към настоящия регламент.
 2. Броят на променливите с осемгодишна периодичност, които трябва да бъдат събирани през дадена година, не трябва да надвишава 11, с изключение на:
 а)
 подробната тема „Организация на работата и работно време“, за която броят на променливите не трябва да надвишава 10 през дадена година; и
 б)
 подробните теми „Младите хора на пазара на труда“ и „Образователна степен — подробна информация, включително прекъснато или незавършено образование“, за които общият брой на променливите с осемгодишна периодичност не трябва да надвишава седем през дадена година.
 3. Броят на структурните променливи, които трябва да бъдат събирани по специална тема на всеки четири години, не трябва да надвишава 11 през дадена година.
 Член 4
 Статистическа съвкупност, единици на наблюдение и правила за респондентите
 1. Целевата съвкупност за областта на работната сила са всички лица с обичайно местопребиваване в частни домакинства на територията на държавата членка.
 2. Събирането на данни за областта на работната сила се извършва за извадка от частни домакинства или за извадка от лица, принадлежащи към частни домакинства като единици на наблюдение.
 3. Информация са предоставя:
 а)
 за всяко лице, независимо от възрастта му, по темите „Технически елементи“ и „Характеристики на лицата и домакинствата“;
 б)
 за всяко лице на възраст между 15 и 74 години, по темата „Участие в образование и обучение“;
 в)
 за всяко лице на възраст между 15 и 89 години, за променливи с тримесечна, годишна и двугодишна периодичност, по всички останали теми;
 г)
 за всяко лице на възраст между 15 и 74 години, за променливите с осемгодишна периодичност, по подробните теми „Положението на мигрантите и техните преки потомци на пазара на труда“ и „Трудови злополуки и други свързани с работата здравословни проблеми“;
 д)
 за всяко лице